ΓΡΑΠΤΗ ΕΡΩΤΗΣΗ E-3604/02

υποβολή: Paulo Casaca (PSE) προς την Επιτροπή

(13 Δεκεμβρίου 2002)

Θέμα: Λιμενικός έλεγχος στο πλοίο Πρεστίζ

Σε επανειλημμένες δηλώσεις της προς ενημέρωση του Ευρωπαϊκού Κοινοβουλίου στις 21 Νοεμβρίου, η Επίτροπος κ. de Loyola Palacio εξέφρασε την αγανάκτησή της για το γεγονός ότι δεν διενεργήθηκε έλεγχος στο πλοίο Πρεστίζ, στο διάστημα που γινόταν ο ανεφοδιασμός του πλοίου στα ανοικτά του λιμανιού του Γιβραλτάρ.

Στο μεταξύ, σύμφωνα με πληροφορίες του Τύπου (Libration, έκδοση της 19ης Νοεμβρίου), το τελευταίο λιμάνι στο οποίο πραγματοποιήθηκε ανεφοδιασμός του πλοίου πριν από το ατύχημα δεν ήταν το Γιβραλτάρ, αλλά νωρίτερα, κάπου στη Βόρεια Ισπανία.

Μπορεί η Επιτροπή να εξηγήσει για ποιο λόγο έδειξε τέτοιο ενδιαφέρον για τις ευθύνες του Γιβραλτάρ και δεν ασχολήθηκε καθόλου με τις ευθύνες της Ισπανίας·

Κοινή απάντησητου κας de Palacio εξ ονόματος της Επιτροπήςστις γραπτές ερωτήσεις E-3602/02, E-3603/02 και E-3604/02

(11 Φεβρουαρίου 2003)

Το ανακοινωθέν τύπου της Επιτροπής: Ναυάγιο του Erika, η Ευρωπαϊκή Ένωση στην πρωτοπορία της ασφάλειας στη θάλασσα της 14ης Νοεμβρίου 2002 απέβλεπε, όπως δείχνει ο τίτλος του, σε μια ανασκόπηση των δράσεων της Επιτροπής, τρία χρόνια μετά το ναυάγιο του Erika.

Ως εκ τούτου, το εν λόγω κείμενο δεν αφορά το ναυάγιο του Prestige και τις επιπτώσεις του, το οποίο, την ημερομηνία εκείνη, δεν είχεποστεί βλάβη και δεν βυθίστηκε παρά στις 19 Νοεμβρίου 2002.

Παρά την εν λόγω σύγχυση όσον αφορά τις ημερομηνίες, η Επιτροπή θα ήθελε να επισημάνει ότι το σύστημα συναγερμού, όσον αφορά την καταπολέμηση της ρύπανσης, το οποίο αναφέρεται στην ανακοίνωσή της Προς μια στρατηγική για την προστασία και τη διατήρηση του θαλάσσιου περιβάλλοντος(1), λειτούργησε ικανοποιητικά.

Το σύστημα συνδρομής για την καταπολέμηση της ρύπανσης, το οποίο θεσπίστηκε με τη συνδρομή της Επιτροπής και τωνφιστάμενων εθνικών δομών για τον εν λόγω τύπο καταστροφών, επέτρεψε την άμεση πρόσβαση στους διαθέσιμους πόρους σε κοινοτική κλίμακα. Έτσι, λόγου χάριν, οι γαλλικές, ισπανικές και πορτογαλικές αρχές κατόρθωσαν να επιτύχουν άμεσα την παροχή κάθε δυνατής βοήθειας, ιδίως σε πλοία και άλλολικό εξοπλισμό, για την αντιμετώπιση της εν λόγω ρύπανσης.

Η Επιτροπήπενθυμίζει στο Αξιότιμο Μέλος του Κοινοβουλίου ότι, κατόπιν του ναυαγίου του Erika, θέσπισε και κατέστησε δυνατή τη θέσπιση, εκ μέρους των συννομοθετών, ενός συνόλου άνευ προηγουμένου μέτρων σε θέματα ασφάλειας της θάλασσας. Στο πλαίσιο αυτό κατέδειξε την αποφασιστικότητά της για την ανάληψη πρωτοβουλιών.

Εξάλλου, η Επιτροπή πρότεινε, στο πλαίσιο της δέσμης μέτρων Erika II, τη σύσταση Ταμείου Αποζημίωσης για τις ζημίες που προκαλούνται από τη ρύπανση (το Ταμείο COPE), το οποίο θα συμπλήρωνε, μέχρι συνολικού ποσού 1 δισεκατομμυρίου ευρώ, την αποζημίωση των θυμάτων εκ μέρους του Διεθνούς Ταμείου Αποζημίωσης για τις ζημίες που οφείλονται στη ρύπανση απόδρογονάνθρακες (FIPOL) σε περίπτωσηπέρβασης των ορίων, τα οποία σήμερα ανέρχονται σε 200 εκατομμύρια ευρώ.

Η εν λόγω πρόταση της Επιτροπής δεν εγκρίθηκε, δεδομένου ότι τα κράτη μέλη θεώρησαν ότι ήταν προτιμότερο να ενεργήσουν σε διεθνές, παρά σε κοινοτικό, επίπεδο. Κατόπιν τούτου, καταρτίστηκε σχέδιο πρωτοκόλλου στη σύμβαση FIPOL, με βάση την πρόταση COPE, το οποίο και αναμένεται να εξεταστεί προσεχώς από τον Διεθνή Ναυτιλιακό Οργανισμό (ΔΝΟ). Στην ανακοίνωσή της της 3ης Δεκεμβρίου 2002(2), η Επιτροπήπενθύμισε ότιποστήριζε το σχέδιο, εφόσον αυτό εξασφάλιζε τα ίδια επίπεδα αποζημίωσης στα θύματα με αυτά του σχεδίου του Ταμείου COPE.

Το διάβημα αυτό, όπως και το σύνολο των μέτρων που πρότεινε η Επιτροπή, έτυχε της γενικής στήριξης. Το Κοινοβούλιο, μετά από την παρέμβαση της Επιτροπής, ενέκρινε, στις 21 Νοεμβρίου 2002 και στις 19 Δεκεμβρίου 2002, ψηφίσματα με τα οποία καλείται η Ένωση να λάβει άμεσα μέτρα για την καταπολέμηση της ρύπανσης και τη βελτίωση της ασφάλειας στη θάλασσα. Επίσης, κατά

την συνεδρίασή του της 6ης Δεκεμβρίου 2002, το Συμβούλιο Μεταφορέςποστήριξε τις προτάσεις της Επιτροπής, στην ανακοίνωσή της της 3ης Δεκεμβρίου 2002. Τέλος, το Ευρωπαϊκό Συμβούλιο της Κοπεγχάγης, της 12ης και 13ης Δεκεμβρίου 2002, αναγνώρισε την εν προκειμένω επάρκεια της Επιτροπής και εξέφρασε την ικανοποίησή του για τα μέτρα που έλαβε το όργανο αυτό προκειμένου να αντιμετωπίσει τις συνέπειες του ναυαγίου.

Όσον αφορά τις επιθεωρήσεις του Prestige στο πλαίσιο του ελέγχου του κράτους του λιμένα, η Επιτροπή πληροφορεί το Αξιότιμο Μέλος του Κοινοβουλίου ότι το Prestige δεν προερχόταν από λιμένα του ισπανικού βορρά αλλά από τη Ρωσία και τη Λετονία και κατευθυνόταν στη Σιγκαπούρη.

Το πλοίο αυτό είχε ελεγχθεί, για τελευταία φορά, από το κράτος του λιμένα, τον Σεπτέμβριο του 1999 στο Ρότερνταμ, και ενώ είχε προσορμιστεί, μετά την ημερομηνία αυτή, σε πλειάδα λιμένων της Ένωσης ή χωρών μελών του Μνημονίου των Παρισίων, μεταξύ των οποίων το Γιβραλτάρ.

Στο πλαίσιο αυτό, η Επιτροπή, βάσει των αρμοδιοτήτων της, έστειλε επιστολή στις αρχές διαφόρων κρατών μελών, προκειμένου να ενημερωθεί για την απουσία ελέγχου κατά τις πρόσφατες προσορμίσεις του πλοίου σε λιμένες που βρίσκονταν στη δικαιοδοσία τους.

(1) COM(2002)539 τελικό.

(2) COM(2002)681 τελικό.